कालाग्नि ने सभी को जला दिया लेकिन दैवयोग से उस गुफा में उस समय कबूतर ने दो अंडे दिए थे, जो नष्ट नहीं हो पाए क्योंकि अंडा जीवधारी नहीं माना गया है। जब भगवान शिव कथा कहने लगे तो अंडे से कबूतर के बच्चे निकल आए और कथा सुनने लगे। कथा सुनते हुए देवी पार्वती को नींद आ गई लेकिन दोनों कबूतरों ने पूरी कथा सुन ली। कबूतर के बच्चे अमरकथा के प्रभाव से तुरंत बड़े हो गए और कथा के बीच में गूं-गूं भी करते रहे। इससे भगवान शिव समझ रहे थे कि देवी पार्वती कथा सुन रही हैं।जब भगवान शिव को सत्य का ज्ञान हुआ तो क्रोधित हो गए और कबूतरों को मारने के लिए त्रिशूल उठा लिया। कबूतरों ने भगवान शिव से कहा कि हे प्रभु आपके मुख से हमने अमरकथा सुन ली है। अब आप हमें मार डालेंगे तो आपके बनाए नियम भंग हो जाएंगे क्योंकि कथा सुन लेने के कारण अब हम अमर हो गए हैं। भगवान शिव ने इस बात को समझकर कबूतरों से कहा कि अब तुम अमर और निर्भय होकर इस गुफा में निवास करो। तुम्हारे दर्शन से मनुष्यों को शिव के दर्शन का पुण्य प्राप्त होगा।